משהו רע עובר על דודי סלע. אחרי ההפסדים הצורמים במוקדמות טורניר דלריי ביץ' ובגביע דייויס, המחבט הישראלי הבכיר (109) נוצח 6-3, 6-0 בידי טיילור הארי פריץ, אמריקאי בן 17 שמדורג 941 בעולם, והודח תוך 58 דקות בסיבוב המוקדמות הראשון של טורניר אינדיאן וולס.
ברייסי רייט חזר לאימוני הפועל ירושלים לאחר השעייה בת ששה ימים בעקבות אי ההתייצבות לביקור הקבוצה בבית החולים שערי צדק. בנוסף, נקנס רייט ב-2,500 דולר שייתרמו למחלקת הילדים בבית החולים.
פוטבול. אינדיאנפוליס קולטס, שהגיעה בעונה החולפת עד לגמר ה-AFC, צירפה שני שחקנים משמעותיים שעשויים לעזור לה לעשות את קפיצת המדרגה - אנדרה ג'ונסון, התופס בן ה-33 ששיחק בעונה שעברה ביוסטון, ופרנק גור, הרץ האחורי ששיחק בעשר השנים האחרונות בסן פרנסיסקו.
מכבי תל אביב תפגוש את אחי נצרת מהליגה הלאומית בחצי גמר גביע המדינה בכדורגל, כך נקבע הערב בהגרלה שנערכה במשרדי ההתאחדות באיצטדיון רמת גן. במשחק הנוסף, תפגוש הפועל באר שבע את הפועל עפולה, גם היא מהליגה הלאומית. שני חצאי הגמר ישוחקו ב-29 באפריל באיצטדיון טדי. בנוסף, נקבעו משחקי חצי גמר גביע המדינה לנוער: הפועל תל אביב תפגוש את בית"ר טוברוק, ועירוני קרית שמונה את מכבי נתניה.
שחר פאר (115 בעולם) הביסה הלילה 0-6, 2-6 את האמריקאית ג'סיקה פגולה (668) בסיבוב המוקדמות הראשון של טורניר אינדיאן וולס. הערב תתמודד הישראלית מול האוקראינית לסיה צורנקו (85), כאשר המנצחת תעפיל להגרלה הראשית של הטורניר היוקרתי (ע"ס 5.4 מיליון דולר). אצל הגברים, דודי סלע (109) יחל הערב את המוקדמות מול האמריקאי טיילור הארי פריץ (941).
חסן ווייטסייד הוא אחת מתגליות העונה. אך הלילה, סנטר מיאמי לא משך את תשומת הלב בגלל היכולת שלו בצבע, אלא בגלל עבירה מכוערת מאחור על קלי אוילניק, כזו שגם עלתה לו בהרחקה מהמשחק. ומה עוד קרה הלילה ב-NBA? אלעד זאביעם הפרטים.